โต๊ะเล็กช้างศึกร่วมสายอิหร่าน จับติ้วชิงแชมป์เอเชียรอบสุดท้าย
โต๊ะเล็กไทย มีจุก จับติ้วชิงแชมป์เอเชีย 2020 รอบแรกต้องชนอิหร่าน พ่วงด้วย เกาหลีใต้ และ ซาอุดิอาระเบีย บิ๊กป๋อม สั่งเร่งทำการบ้านและศึกษาข้อมูลพร้อมวางแผนบู๊รอบแรกเพื่อทำผลงานให้ได้ตามเป้า หวังทีมลุ้นเข้ารอบด้วยการเป็นที่ 1 ของสาย แต่ถ้าพลาดเป็นที่ 2 ก็เชื่อว่ารอบ 8 ทีมไขว้เจอทีมจากสาย ซี ที่คาดจะเป็น อุซเบฯ และ บาห์เรน ก็ไม่หนักจนเกินไป มั่นใจเส้นทางไปชิงแชมป์โลก 2020 สดใส,วันที่ 6 ธ.ค.62 สมาพันธ์ฟุตบอลแห่งเอเชีย หรือ เอเอฟซี ได้มีพิธีจับสลากแบ่งสาย ศึก AFC Futsal Championship2020 หรือ ฟุตซอล ชิงแชมป์เอเชีย 2020 รอบสุดท้าย ที่กรุงอัชกาบัต ประเทศเติร์กเมนิสถาน โดยผลปรากฏว่า ทีมฟุตซอลทีมชาติไทย ซึ่งเป็นทีมวางในโถที่สอง ถูกจับอยู่ใน กลุ่ม ดี ร่วมกับ อิหร่าน (แชมป์เก่า) ,ซาอุดีอาระเบีย และ เกาหลีใต้,สำหรับการแข่งขันรอบแรกจะแข่งแบบพบกันหมด ก่อนนำอันดับ 1 และ 2 แต่ละสายเข้าสู่รอบ 8 ทีม ซึ่งโปรแกรม รอบ 8 ทีมสุดท้าย อันดับ 1 สายเอ จะพบ อันดับ 2 สายบี, อันดับ 1 สายบี พบ อันดับ 2 สายเอ, อันดับ 1 สายซี พบ อันดับ 2 สายดี, อันดับ 1 สายดี พบ อันดับ 2 สายซี,ทางด้าน บิ๊กป๋อม อดิศักดิ์ เบ็ญจศิริวรรณ ประธานพัฒนาฟุตซอลและฟุตบอลชายหาดของไทย ก็ได้ออกมาเผยถึงผลการแบ่งสายที่ออกมาว่า ถือว่าทีมไทยเราก็อยู่ในกลุ่มที่ไม่ง่ายเหมือนกัน เพราะทั้ง 3 ทีม อิหร่าน,ซาอุฯ หรือ เกาหลีใต้ ถือเป็นทีมที่เล่นด้วยความแข็งแกร่ง อาศัยความสามารถเฉพาะตัวมากกว่าเล่นด้วยเทคนิค ก็ถือเป็นการบ้านที่เราต้องเตรียมตัวให้พร้อม รวมถึงข้อมูลของคู่แข่งทั้งหมด,เมื่อถามถึงการต้องเจอกับอิหร่านที่เป็นเบอร์หนึ่งเอเชียในเวลานี้ บิ๊กป๋อม ก็กล่าวว่า อิหร่านเป็นทีมที่มีมาตรฐานสูงอยู่แล้ว แต่เราก็เจอกันมาบ่อย สู้กันก็สนุกตลอด ส่วนซาอุดิอาระเบีย เราไม่ค่อยเจอเขา แต่เป็นอีกทีมจากตะวันออกกลางที่ประมาทไม่ได้ มีโค้ชชาวสเปนคุมทัพ ผู้เล่นมีความสามารถสูง ขณะที่เกาหลีใต้ ก็พัฒนาขึ้นมามาก ผู้เล่นแข็งแกร่ง,กระนั้นเป้าหมายของเราในรอบแรกก็คือการผ่านรอบแรกให้ได้ โดยก็หวังจะชนะให้ได้ทุกทีมเพื่อเข้ารอบเป็นที่ 1 ของสาย แต่ถ้าพลาดเป็นที่ 2 เราก็ยังมีเส้นทางที่ดีในเกมรอบ 8 ทีมที่จะไขว้เจอกับสาย ซี ก็ถือว่าไม่หนักจนเกินไป เพราะคาดว่าอาจจะเจออุซเบกิสถาน หรือไม่ก็ บาห์เรน ที่พอจะรู้ทางกันดี ทำให้เส้นทางในการคว้าตั๋วไปชิงแชมป์โลกเรามีโอกาสสูงขึ้นมาก
โต๊ะเล็กไทย มีจุก จับติ้วชิงแชมป์เอเชีย 2020 รอบแรกต้องชนอิหร่าน พ่วงด้วย เกาหลีใต้ และ ซาอุดิอาระเบีย บิ๊กป๋อม สั่งเร่งทำการบ้านและศึกษาข้อมูลพร้อมวางแผนบู๊รอบแรกเพื่อทำผลงานตามเป้า
ฟุตซอลทีมชาติไทย,ฟุตซอลชิงแชมป์เอเชีย 2020,บิ๊กป๋อม,อดิศักดิ์ เบ็ญจศิริวรรณ